Током пролећа и лета, први пешадијски батаљон држао је положаје на србобранском ратишту. Трећи пешадијски батаљон је 12. августа потиснут са положаја, који је уз велике губитке убрзо потом повраћен. Након хрватске операције Маестрал, батаљон се заједно са бригадом 13. септембра повлачи и утврђује положаје око Мркоњић града. Током хрватске операције Јужни потез, батаљон је држао рејон с. Бјелајце - с. Лисковица - с. Магаљ До. Након 27 дана упорне одбране, батаљон добија наређење за повлачење на линију с. Шеховци - с.Тријебово, али је услед притиска хрватских снага потиснут у рејон Мале Мањаче.